
	Rakendusaktide kavandid


VABARIIGI VALITSUS
MÄÄRUS

Vabariigi Valitsuse 26. septembri 2013. a määruse nr 140 „Rahvusvahelise näituse omanikule tekkinud kahju riigi poolt hüvitamise kord ja loetelu riskidest, mida näituse kahjuhüvitis ei kata“ muutmine

Määrus kehtestatakse muuseumiseaduse § 26 lõike 31 ja § 29 alusel.
Vabariigi Valitsuse 26. septembri 2013. a määruses nr 140 „Rahvusvahelise näituse omanikule tekkinud kahju riigi poolt hüvitamise kord ja loetelu riskidest, mida näituse kahjuhüvitis ei kata“ tehakse järgmised muudatused:
1) paragrahvi 1¹ lõigetes 2 ja 3 asendatakse sõna „muuseumile“ sõnadega „asutusele ega organisatsioonile“;
2) paragrahvi 2 lõige 1 muudetakse ja sõnastatakse järgmiselt:
„(1) Näituse ajutise eksponeerimise kavandamisel võib muuseumiseaduse § 25 lõikes 1 nimetatud muuseum või näituseasutus (edaspidi taotleja) taotleda näituse kahjuhüvitise maksmise tagamist muuseumiseaduse 4. peatükis sätestatud tingimustel ning käesolevas määruses sätestatud korras.“;
3) paragrahvides 5 ja 8¹ asendatakse sõnad „näituse kahjuhüvitise tagamist taotlenud muuseum“ sõnaga „taotleja“.






KULTUURIMINISTER
MÄÄRUS

Kultuuriministri 8. juuli 2013. a määruse nr 10 „Eesti Rahva Muuseumi põhimäärus“ kehtetuks tunnistamine

Määrus kehtestatakse muuseumiseaduse § 322 lõike 1 alusel.
§ 1. Määruse kehtetuks tunnistamine
Kultuuriministri 8. juuli 2013. a määrus nr 10 „Eesti Rahva Muuseumi põhimäärus“  tunnistatakse kehtetuks.
§ 2. Määruse jõustumine
Määrus jõustub 1. jaanuaril 2028.

